ไฟไหม้4รายซ้อน ย่างสยองเฒ่า71
โรงอาหารวิทยาลัย อีกแห่ง-โรงปั่นฝ้าย,สลดเฒ่ากระทุ่มแบนป่วยอัมพฤกษ์อยู่บ้านเพียงลำพัง ถูกไฟไหม้บ้านวอดทั้งหลังแถมคลอกร่างย่างสดตายสยองคากองเพลิง อีกราย แม่ค้าขายขนมเครป ทำสายแก๊สหลุดจากขั้วต่อแล้วลามไปติดเปลวเพลิงในเตา จนลุกไหม้ร้านค้าหวิดเผาวอดโรงอาหารวิทยาลัยนาฏศิลปลพบุรี ส่วนที่เมืองกรุงเก่า สาวเจ้าของโรงงานปั่นฝ้ายแทบช็อก ได้ยินเสียงดังพรึ่บจากแผงวงจรไฟฟ้า รีบวิ่งไปดูพบไฟลุกไหม้เครื่องจักรและวัสดุการผลิต เสียหายยับกว่า 5 ล้านบาท ขณะที่ 3 พ่อแม่ลูกหนีตายอลหม่าน หลังมีไฟไหม้ห้องเก็บของชั้นบน คาดสาเหตุไฟฟ้าลัดวงจรตามเคย,ย่างเข้าช่วงฤดูแล้งเกิดเพลิงไหม้ถี่ยิบภายในวันเดียว และมีผู้เสียชีวิตถูกย่างสดตายคากองเพลิงครั้งนี้ เปิดเผยเมื่อเวลา 15.00 น. วันที่ 8 ธ.ค. พ.ต.ท.ไชยพัฒน์ เจริญวัย พนักงานสอบสวน สภ.กระทุ่มแบน จ.สมุทรสาคร รับแจ้งมีเพลิงไหม้บ้านเลขที่ 37/183 หมู่ 9 ซอยผาสุก ต.สวนหลวง อ.กระทุ่มแบน จึงประสานรถดับเพลิงเทศบาลตำบลสวนหลวงเข้าระงับเหตุ โดยบ้านต้นเพลิงเป็นบ้านปูนชั้นเดียว เมื่อไปถึงพบว่าเจ้าหน้าที่ดับเพลิงฉีดน้ำจนเพลิงสงบแล้ว แต่ภายในบ้านพบศพนายเกตุ แซ่อุ๊น อายุ 71 ปี เจ้าของบ้านถูกไฟคลอกไหม้เกรียม สอบสวนทราบว่าผู้ตายป่วยเป็นอัมพฤกษ์ มาราว 30 ปีแล้ว อาศัยอยู่เพียงลำพังและหุงข้าวกินเองทุกวัน สันนิษฐานว่าสาเหตุเกิดจากไฟฟ้าลัดวงจร คาดว่าปลั๊กไฟมีสภาพเก่าและชำรุด ทำให้ไฟฟ้าช็อตจนประกายไฟกระเด็นตกใส่ที่นอนเกิดเพลิงลุกไหม้คลอกร่างนายเกตุที่หนีไม่ทัน นำศพส่งพิสูจน์สถาบันนิติเวช ก่อนให้ญาติรับไปบำเพ็ญกุศล,ก่อนหน้านี้เมื่อช่วงสายวันเดียวกัน พ.ต.ท.สำราญ ดำคำ พนักงานสอบสวน สภ.เมืองลพบุรี รับแจ้งจากนายสมชาย ฟ้อนรำดี ผอ.วิทยาลัยนาฏศิลปลพบุรี ว่าเกิดเพลิงไหม้ในโรงอาหารของวิทยาลัยนาฏศิลปลพบุรี เลขที่ 121/9 ถนนรามเดโช ต.ทะเล–ชุบศร อ.เมืองลพบุรี จึงประสานรถดับเพลิงเทศบาลเมืองลพบุรี 3 คันไประงับเหตุ พบเพลิงกำลังลุกไหม้ร้านค้าในโรงอาหาร มีนักศึกษาและนักการช่วยกันใช้ถังน้ำยาดับเพลิงสกัดเพลิงที่ลุกไหม้ เจ้าหน้าที่ดับเพลิงรีบระดมฉีดน้ำ 20 นาที เพลิงสงบลง พบร้านต้นเพลิงเกิดจากร้านขายขนมเครป โดยสายแก๊สหุงต้มที่ต่อไว้กับหัวเตาเกิดหลุดจนไปติดกับเปลวเพลิงในเตาข้างเคียงลุกไหม้ทันที และไฟยังลวกแขนขวา นางชลธิชา ทองคำดี อายุ 39 ปี เจ้าของร้านบาดเจ็บเล็กน้อย เพลิงไหม้ครั้งนี้ยังทำให้ร้านใกล้เคียงมีทรัพย์สินได้รับความเสียหายอีก 2 ร้าน,รายต่อมา ร.ต.ท.พรภิมนต์ ดอกไม้ พนักงานสอบสวน สภ.วังน้อย จ.พระนครศรีอยุธยา รับแจ้งมีเหตุเพลิงไหม้โรงงานกิตติพัฒน์เส้นใย เลขที่ 83/2 หมู่ 8 ต.ลำตาเสา จึงประสานรถดับเพลิงใกล้เคียงราว 10 คันไประดมฉีดน้ำสกัดเพลิงที่กำลังโหมไหม้ที่เกิดเหตุ ซึ่งเป็นโรงงานปั่นฝ้าย ภายในมีกองวัสดุอุปกรณ์พลาสติกเป็นเชื้อเพลิงอย่างดี รถดับเพลิงฉีดน้ำสกัดนานกว่า 2 ชั่วโมง จึงควบคุมเพลิงไว้ได้ แต่เครื่องจักร วัสดุ อุปกรณ์ เส้นใยฝ้ายที่ผลิตแล้วถูกไฟไหม้เสียหายทั้งหมด น.ส.จินตนา ไทยแก้ว อายุ 35 ปี เจ้าของโรงงานบอกว่า โรงงานผลิตเส้นใยฝ้ายส่งให้โรงงานทำที่นอน ขณะเกิดเหตุคนงานออกไปส่งของ เหลือคนงานอยู่ 2 คนยืนอยู่ด้านหน้าโรงงาน จู่ๆได้ยินเสียงดังพรึ่บคล้ายไฟฟ้าช็อตที่แผงวงจรไฟฟ้า รีบวิ่งเข้าไปดูเห็นกลุ่มควันและเปลวไฟลุกไหม้ไปยังเครื่องปั่นฝ้าย จำนวน 5 เครื่อง พยายามใช้ถังดับเพลิงฉีดสารเคมีดับเพลิงแต่ไม่สำเร็จ ค่าเสียหายกว่า 5 ล้านบาท สาเหตุสันนิษฐานว่าน่าจะเกิดจากไฟฟ้าลัดวงจร,ในเวลาไล่เลี่ยกัน พ.ต.ท.รัฐวัตต์ อยู่พิพัฒน์ พนักงานสอบสวน สภ.สำโรงใต้ จ.สมุทรปราการ รับแจ้งมีเหตุเพลิงไหม้บ้านเลขที่ 334 หมู่ 1 ซอยศรีสกุล 12 ต.สำโรงใต้ จึงประสานรถดับเพลิงเทศบาลเมืองปู่เจ้าสมิงพราย 2 คันไประงับเหตุ ต้นเพลิงเกิดจากบ้านไม้ 2 ชั้น พบกลุ่มควันพวยพุ่งออกมาจากหน้าต่างชั้นบน ชาวบ้านเร่งขนข้าวของหนีตายอล หม่าน เจ้าหน้าที่ดับเพลิงรีบฉีดน้ำสกัดไฟอยู่ราว 30 นาที หลังเพลิงสงบพบบริเวณชั้นบนของบ้านได้รับความเสียหายทั้งหมด ค่าเสียหายไม่ต่ำกว่า 3 แสนบาท นางสมพร ทองนาค อายุ 55 ปี เจ้าของบ้านให้การ ว่า ขณะที่ตน สามี และลูกสาวอยู่ในบ้านชั้นล่างจู่ๆได้ กลิ่นเหม็นไหม้โชยลงมาจากชั้นบน รีบขึ้นไปดูพบเพลิงลุกไหม้มาจากห้องเก็บของ และลุกลามไปไหม้ ห้องนอน เบื้องต้นตำรวจสันนิษฐานว่าสาเหตุเกิดจาก ไฟฟ้าลัดวงจร เนื่องจากขณะเกิดเหตุไม่มีใครอยู่บริเวณชั้นบนที่เกิดเหตุ อย่างไรก็ตามจะต้องรอเจ้าหน้าที่พิสูจน์หลักฐาน เข้าตรวจสอบหาสาเหตุที่แท้จริงต่อไป
สลดเฒ่ากระทุ่มแบนป่วยอัมพฤกษ์อยู่บ้านเพียงลำพัง ถูกไฟไหม้บ้านวอดทั้งหลังแถมคลอกร่างย่างสดตายสยองคากองเพลิง อีกราย แม่ค้าขายขนมเครป ทำสายแก๊สหลุดจากขั้วต่อแล้วลามไปติดเปลวเพลิงในเตา จนลุกไหม้ร้านค้าหวิดเผาวอดโรงอาหาร 
ข่าวหน้า1,ไฟไหม้,สมุทรสาคร,โรงอาหาร,วิทยาลัย,ลพบุรี,อยุธยา,โรงงาน,สมุทรปราการ